Atloka stūre

Atloka vai Bekera stūreBecker flap rudder Becker marine systems. Skatīts: 2025. gada 19. augustā ir īpašs, vairāku sekciju stūres veids, kuru izmanto laivās un kuģos. Eņģēs pievienotā aizmugurējā sekcija piešķir stūrei papildus darba virsmu, tādējādi uzlabojot tās efektivitāti.

Atbilstoši uzņēmuma Kongsberg sniegtajai informācijai, atloka stūres rada lielāku sāniski vērsto spēku salīdzinājumā ar tāda paša izmēra parastajām stūrēm. Atkarībā no kuģa īpašnieka vajadzībām, atloka stūres var tikt izmantotas, lai samazinātu kopējo stūres laukumu, saglabājot nemainīgu cēlējspēku.

Spārna teorija nosaka, ka diviem spārniem ar vienādu hordas garumu un malu attiecību, bet atšķirīgu izliekumu, būs atšķirīgs cēlējspēks. Ja viens spārns ir izliekts, bet otra griezums ir simetrisks un uzplūdes leņķis abiem ir vienāds, pirmā cēlējspēks būs lielāks par otrā cēlējspēku.

 Konstrukcija 

Moderno stūres lāpstu platums var tikt palielināts pievienojot atloku. Stūres lāpstas priekšpusē var tikt uzstādīts Grima lāpstiņu rats (Grim vane wheel). Brīvi rotējošu lāpstiņu ratam ir nedaudz lielāks diametrs nekā pašai dzenskrūvei. Šī rata lāpstiņām, tajā daļā, kas atrodas pretim dzenskrūves radītajai plūsmai, ir turbīnas lāpstiņu forma. Savukārt, ārējā daļā lāpstiņām ir dzenskrūves lāpstiņu forma. Turbīnas daļā no dzenskrūves radītās ūdens plūsmas tiek iegūta kinētiskā enerģija, kuru iztērē radot papildus plūsmu rotējošā lāpstiņu rata dzenskrūves daļā. Diemžēl atloka stūru uzstādīšana ir dārga, tāpat kā to apkope. Tomēr to uzstādīšana ievērojami uzlabo kuģu manevrēšanas spējas. Atloka stūres bieži uzstāda uz mazākiem kuģiem, kuriem nepieciešamas labākas manevrēšanas spējas to veikto pārvadājumu dēļ starp mazām un manevrēšanas ziņā sarežģītām ostām.

Stūres ar hidrodinamiskajiem atlokiem var būt dažāda izpildījuma, bet biežāk sastopamas balansētās, kuras pozīcijā notur stūres ballers jeb vārpsta un pakaļvadņa pēdas stūres tapa, kā arī atloka piekarstūres.

Balansētās atloka stūres, kura balstās uz pakaļvadņa pēdas stūres tapas, ballers jeb vārpsta tiek izvadīta no kuģa korpusa caur stūres ailas cauruli. Pie tam šī nekustīgā caurule atrodas ne tikai kuģa korpusa iekšienē, bet turpinās arī ārpusē kādu gabalu uz stūres lāpstas pusi. Pie stūres ailas caurules ārējā gala, nekustīgi, diametrālajā plaknē piemetināta brusa. Šīs brusas galā nostiprināts horizontāls stienis, kurš var brīvi rotēt ap vertikālo asi, kura iet caur stieņa un brusas savienojumu. Stienis, savukārt, var brīvi slīdēt uz vienu vai otru pusi atloka augšpusē nostiprinātā caurulē. Tādā veidā atloka stūres abām sekcijām ir dažādas rotācijas asis. Pamata stūres lāpstas rotācijas ass sakrīt ar stūres ballera jeb vārpstas rotācijas asi, bet atloka rotācijas ass ir vertikāla ass, kura iet caur stieņa un brusas savienojumu. Divas dažādas rotācijas asis nodrošina to, ka pārliekot stūri uz viena no bortiem pusi, atloks pagriežas par lielāku leņķi salīdzinot ar pamata stūres lāpstu.House D.J. Elements of modern ship construction Brown, Son and Ferguson, Ltd., 2010. 33., 34., 37. lpp. 

 Atloka piekarstūre 
Šīs stūres ar kuģa korpusu saista nekustīga stūres aila, kura atrodas ne tikai kuģa korpusa iekšienē, bet turpinās arī ārpusē. Stūres ailas iekšpusē ir urbums, kurā ievietots kustīgais stūres ballers jeb vārpsta.

Stūres aila ir diezgan gara un turpinās arī stūres lāpstas iekšienē. Tās apakšējā daļā uzstādīts iekšējs gultnis, kas to saista ar stūres lāpstu. Ballera apakšējā daļa ir nekustīgi piestiprināta stūres lāpstai un nodod tai griezes momentu. Stūres lāpstas ārējā apšuvumā ir izgriežama revīzijas lūka gultņa apskatei dokošanas laikā.House D.J. Elements of modern ship construction Brown, Son and Ferguson, Ltd., 2010. 37., 38. lpp. 

 Atsauces 

Kategorija:Jūrniecība